অর্থনৈতিক বিষয়ে পর্যালোচনা প্রতিবেদনে বলা হয়, গত বছরে ব্যক্তিখাতের বিনিয়োগের তেমন কোনো উন্নতি হয়নি। যা ২৩ শতাংশের ঘরেই রয়ে গেছে। দেশে দারিদ্র কমার হারও কমে গেছে। দেশে যে হারে প্রবৃদ্ধি হচ্ছে সেই হারে দারিদ্রতা কমছে না। কিন্তু বেড়ে গেছে আয় বৈষম্য, দেশে সবচেয়ে গরীব মানুষ আরো গরীব হয়েছে। আর সবচেয়ে ধনী মানুষ আরো ধনী হয়েছে। সবচেয়ে গরীব মানুষের আয় ৬০ ভাগ কমে গেছে। অন্যদিকে, সবচেয়ে ধনী মানুষদের আয় ৬০ ভাগ বেড়ে গেছে। সুদের হার হ্রাস পেলেও তা ছোট রফতানিকারকদের কোনো সুবিধা দেয়নি। গত বছর খাদ্যশস্য আমদানিতে ব্যয় হয়েছে ৬০ কোটি মার্কিন ডলার। অন্যদিকে, কটন আমদানির প্রবৃদ্ধি হয়েছে ৭৫ ভাগ। এটি একটি চিন্তার জায়গায়। কারণ যে হারে কটন আমদানি হয়েছে সে হারে তা তৈরি পোশাকখাতে কোনো ভূমিকা রাখেনি। এক্ষেত্রে দেখতে হবে কটন আমদানির নামে মুদ্রা পাচার হচ্ছে কি না।